Diari Oficial de la Generalitat Valenciana


Sumari del DOGV 1078, del 05-06-1989 (1989/814052)

ORDRE de 16 de maig de 1989, de la Conselleria d'Industria, Comerç i Turisme, per la qual es convoca una beca per tal d'efectuar treballs de camp experimental.
---------------------------------------------------------------------------------------------------------------------------------------------------------------

### Dades del document

Número de DOGV
:   1078

Data del DOGV
:   05-06-1989

Secció del DOGV
:   AUTORITATS I PERSONAL

Número del document
:   1989/814052


Data del document
:   16-05-1989

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 16 de maig de 1989, de la Conselleria d'Indústria, Comerç i Turisme, per la qual es convoca una beca per tal d'efectuar treballs de camp experimental.  
La posada en funcionament del Sistema d'Informació de Preus de la Comunitat Valenciana fa necessari el manteniment de l?organització de l?equip de treball de camp experimental per a la realització de les enquestes. Per aquesta raó, i a fi de cobrir la vacant existent en la ciutat d'Alacant, aquesta Conselleria d?Indústria, Comerç i Turisme, fa pública la següent convocatòria de beques:  
I. Termini de sol·licitud.  
El termini de sol·licitud serà de 10 dies naturals, a partir del dia següent al de la publicació d'aquesta convocatòria al Diari Oficial de la Generalitat Valenciana.  
II. Requisits dels sol·licitants.  
Per tal d'optar a aquestes beques, els sol·licitants han d'estar en possessió del títol de Graduat Escolar.  
Seran considerades preferentment aquelles sol·licituds que justifiquen experiència prèvia en equips de treball de camp i/o atur de llarga durada.  
III. Número de beques i dotació.  
La beca es convoca per a la ciutat d'Alacant i és dotada amb 70.000 pessetes brutes mensuals. Així mateix se subscriurà una assegurança mèdica a favor del becari.  
IV. Durada de la beca.  
El període d'aprofitament d'aquesta serà d'un any, prorrogable en funció del desplegament experimental del SIP.  
La incorporació del becari a les activitats que li corresponguen serà immediata.  
V. Formalització de sol·licituds.  
Els candidats hauran de trametre les seues sol·licituds al Servei Territorial de Comerç d'Alacant. C/ Reis Catòlics, 26-1. 03480-Alacant.  
La sol·licitud haurà d'anar acompanyada del currículum vitae, del qual formaran part les seues dades personals, data de naixement, domicili, telèfon i una fotografia tamany carnet.  
VI. Procés de selecció i concessió de la beca.  
La beca serà adjudicada per un Tribunal presidit pel Director General de Comerç, del qual formaran part, com a Vocals:  
- El Secretari General Administratiu de la Conselleria d?Indústria, Comerç i Turisme.  
- La Cap de l?Area de Comerç.  
- El Cap del Gabinet de Preus.  
El tribunal es reunirà dins dels 5 dies següents a l'acabament del termini de presentació de sol·licituds i podrà convocar tots aquells candidats que considere convenient, per a comprovar, mitjançant entrevista, aquells aspectes que estime d'interés o realitzar aquelles proves que considere necessàries.  
El tribunal podrà declarar deserta l'adjudicació de la beca convocada.  
La decisió del Tribunal es farà pública al Diari Oficial de la Generalitat Valenciana.  
VII. Obligacions del becari.  
El becari realitzarà, amb un horari de 37'30 hores setmanals i durant el període d'aprofitament de la beca, les tasques corresponents a la realització d'enquestes experimentals de preus a la ciutat d'Alacant.  
Aquesta beca és incompatible amb qualsevol altra beca o ajuda, i amb el desplegament d'una activitat laboral regular. La infracció d'aquesta regla autoritzarà la Conselleria d?Indústria, Comerç i Turisme, a cancel·lar l?ús de la beca.  
La Dirección General de Comerç s'encarregarà d'ordenar les activitats del becari, així com de resoldre les incidències que es produesquen durante el període d'aprofitament de la beca.  
La Conselleria d?Indústria, Comerç i Turisme, podrà deixar sense efecte aquesta en el cas que es produís incompliment de les obligacions per part del becari.  
València, 16 de maig de 1989.  
El Conseller d?Indústria, Comerç i Turisme,   
ANDRES GARCIA RECHE